Theater in Ulm
En Ulm hod s a baar Deadr mo älles alloi machad.

D Deadr 
„Theater Ulm“
 
S schdädische „Theater Ulm“ am Herbert-von-Karajan-Platz 1 isch s graischde Deadr. S hâd 815 Bläds. Grendad worra isch es  1641. Desdrwega isch s eldeschd deidsche schdädische Deadr. Driebrnaus bediened se au älle drei Schbarda, nemle Musiktheater, Schauspiel ond Ballett. A Orcheschdr, s „Philharmonische Orchester der Stadt Ulm“, mo em Deadr ond au sonschd sschbield.

Theater in der Westentasche 
En Ulm-Böfingen isch seid 2012 s „Theater in der Westentasche“, drvor war s 40 Joohr en dr Herrenkellergasse en dr Altstadt. S hod blos 40 Bläds. Weil es em Schaddtrod nemme bassd hod, griaged se seid 2016 koine Zuaschüß meh.

Akademietheater
Em „Akademietheater“ am Kuhberg en dr Akademie für darstellende Kunst (adk) kennad Schdudenda fir Regie ond Schauschbiel se ausbrobiera. 

Theater Ulüm
S „Theater Ulüm“ en dr Obere Donaubastion en dr Schillerstroß isch s oizig professionelle Deadr em Süddeutscha, en dem Türkisch gschwädsd wurd mid ama feschda Schbielblaa ond Adress.

D Theaterwerkstatt Ulm
D „Theaterwerkstatt Ulm“ isch au en dr Obere Donaubastion en dr Schillerstroß.

Erstes Ulmer Kasperletheater

S „Erste Ulmer Kasperletheater“ isch a professionells Kenderdeadr mo 50 Bläds hod.

S Bublikum 
Weil Ulm a Universidädsschad isch, isch fir s Bublikum gsorgd.

Lidradur 
 Martin Kluger: Ulm und Neu-Ulm. Der Stadtführer für die Donau-Doppelstadt. context verlag Augsburg, Augsburg 2012, ISBN 978-3-939645-53-5

Nedsadressa 

 Stadt Ulm – Theater und Tanz

Mo s her isch 

Theater
Ulm